
NARIADENIE VLÁDY
Slovenskej republiky

z ....... 2026,

[bookmark: OLE_LINK1][bookmark: OLE_LINK46]ktorým sa mení a dopĺňa nariadenie vlády Slovenskej republiky č. 528/2002 Z. z., ktorým sa vyhlasuje záväzná časť Koncepcie územného rozvoja Slovenska 2001 v znení nariadenia vlády Slovenskej republiky č. 461/2011 Z. z.

Vláda Slovenskej republiky podľa § 27 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov nariaďuje: 

Čl. I

[bookmark: OLE_LINK2][bookmark: OLE_LINK5][bookmark: OLE_LINK16]Nariadenie vlády Slovenskej republiky č. 528/2002 Z. z. v znení nariadenia vlády Slovenskej republiky č. 461/2011 Z. z. sa mení a dopĺňa takto:

1. [bookmark: OLE_LINK3]V prílohe v bode 2. sa bod 2.1. dopĺňa bodom 2.1.1., ktorý znie: 

„2.1.1.podporiť revitalizáciu území vyčlenených z verejných prístavov a industriálnych území naviazaných na komunikačnú kostru medzinárodných dopravných koridorov transformáciou týchto území na polyfunkčné rozvojové územia mestskej štruktúry s potenciálom vytvárania zmiešaných území bývania a občianskej vybavenosti celomestského významu, prepojených na ich možné využívanie v rámci osobnej lodnej dopravy, rekreačnej plavby a súvisiacich služieb, pri rešpektovaní ochrany záujmov štátu v oblasti vodnej dopravy.“.

2. V prílohe bod 11.3.4 znie: 

„11.3.4. európsky dopravný koridor Rýn-Dunaj a v rámci neho vodná cesta Dunaj s verejnými prístavmi v Bratislave, Komárne a Štúrove; pri verejnom prístave Bratislava rešpektovať koncentráciu ďalšieho rozvoja nákladných a prekládkových kapacít formou nových kapacít alebo rozširovania existujúcich kapacít v lokalite Pálenisko; v lokalite Zimný prístav nenavrhovať ďalší rozvoj nákladných a prekládkových kapacít formou nových kapacít ani rozširovania existujúcich kapacít,“.

3. [bookmark: OLE_LINK4]V prílohe v bode 11.9.6. sa na konci  čiarka nahrádza bodkočiarkou a pripájajú sa tieto slová: „pri základnom verejnom termináli kombinovanej dopravy medzinárodného významu v Bratislave rešpektovať koncentráciu jeho ďalšieho rozvoja v lokalite Pálenisko,“.

4. [bookmark: OLE_LINK14]V prílohe v bode 11.13.1. sa na konci čiarka nahrádza bodkočiarkou a pripájajú sa tieto slová: „pri prístave P 80 – 38, C – P 80 – 38 Bratislava rešpektovať koncentráciu ďalšieho rozvoja nákladných, prekládkových a terminálových kapacít kombinovanej dopravy formou nových kapacít alebo rozširovania existujúcich kapacít v lokalite Pálenisko; v lokalite Zimný prístav nenavrhovať ďalší rozvoj nákladných, prekládkových a terminálových kapacít kombinovanej dopravy formou nových kapacít ani rozširovania existujúcich kapacít,“.



Čl. II

Toto nariadenie vlády nadobúda účinnosť dňom vyhlásenia.
